I yiman
n Emmuṛi
Mbaṛk
TalYat n “Janbiyyi” lli yura igllin n dda Eli Azayku, tili Y twckint n tmdyazin “Timitar”,
tssn yan umurs ur ilin anaw Y yigr n uẓawan d umarg
amaziY. Amurs ad iska f kṛaḍt trsal. Ku tirslt teṭṭaf tindi srs iẓlin d tmssutlin
lli as ibṛṛmn. Γikad af rad nsawl Y tnfult ad f kṛaḍ iswirn lli iwsnin Y usussn n tlYat ad.
Talalit n tlYat
Kigan d ihwawiyn lli ssfldnin i tlYat ad Y ugṛḍ n Emmuṛi Mbaṛk nYd imYritn lli tt Yranin Y udlis n “Timitar”, iẓḍaṛ ad darsn ur
tili kra n tannayt f uzmz d tmamkt lli s
ttyura. Tga talYat ad zun d ukan kra n tslma: tlul d Y Fṛanṣa Y gr imzwag n Ayt Ṣwab (ayt dars n Bṛahim Axyyaḍ) Y usggʷas n 1969. Isgmu tt
uzayku Y gr tfrin n “Timitar”,
issngf tt Emmuṛi Y unmuggar anamur n tzlit tartart Y yiYrm n Lmuḥmmadiya Y usggʷas n 1986. Ussan lli nn izzri umdyaz Azayku d umddakkʷl nns Bṛahim Axyyaḍ dar
imzwag isusiyn Y tuddurt n Janbiyyi gan
ussan lli Y nn yukʷz Uzayku addad lli Y ddrn
mddn ann, aggugn gis tawjiwin nnsn d wakal nnsn. Ad igan tidt, Azayku ur d Y inn yucki aylliY d gis yiwi talYat ad tamYlalt. Tiguriwin nns usint kigan f tassast d tcaga n
imzwag ann lli usinin tiguḍiwin Y ulawn d lli gis ur imyarn,
ar ttqqln s yan wass ad d yack ad gis tssus Janbiyyi amdlu, taggʷ d tafukt lli tn
yurun.
Amdyaz dda Eli Ṣadqi Azakyu
Tizrawin lli ittawskarn f tmdyazt tamaziYt ar asra ad,
ar ttinint mas iga Uzayku yan umdyaz atrar. Iga amzwaru lli isgrawln anagraw n tlalayt
n umarg amaziY iẓlin s yiffus n tmazirt
nnY. Timdyazin nns gant amdya
n yat trmit tatrat Y yigr n tskla tamaziYt. Tirmit lli f tska yat
tinml ismunn kigan d umḥḍaṛ, ddun Y ubrid n Uzayku, am Wagrar
d wiyyaḍ...
Ifka Eli Ṣadqi kigan i tskla d tussna tamaziYt, isawl f tufrayin, indr
inzgumn, isYuyy f iskraf, yiwc i tguri atig, ifk tilelli i iswingimn nns...
TalYat n Janbiyyi tga yan umdya Y tmdyazin nns ggutnin. TaYarast lli s tt yura, tiguriwin lli as isti, inumak lli tusi d isqqal lli Y tettawstal, ujjan
tt ad tg yat tmdyazt yaḍfutn d tifsus Y yils. Issimim tt uggar Emmuṛi Mbaṛk lli tt isslkmn i umaḍal, ifk as yat tnaYa d yat
tufrayt d isawaln Y ugʷns n wul…
TalYat ad, tsnfl udm n tzlit tamaziYt, tiklit zwarn rad
tettwafka tmlda i tmaziYt ad tturar s tYarast
tamaynut, ig unaẓuṛ amaziY amYar n trabbut tamẓẓawant tatrat.
Emmuṛi Mbaṛk , anaẓuṛ amẓẓawan d izwarn tasut nns
Issnti Emmuṛi Mbaṛk amarg zY mẓẓiy nns, ifk ugṛḍ nns tiguriwin mmimnin i imsflidn d ugdud nns. Iswwuri
s kigan n tzlitin iYman Y tskla tamaziYt tatrart. Mqqar ittawssan
Emmuṛi s uẓawan amaynu, amarg aqbur ur gis ifl. Tisfifin n ṛṛayṣ Lḥajj Bleid lli mi yuls Y isggʷasn n (90) s tmlda n usnfar lli
tssnti tmawast n tussna bla tsmd t, gant tuggʷa mas yiws unaẓuṛ ad Y usmatti n talYatin
ad s dar tasutin n yimal.
Mnnawt tfras ad idra Emmuṛi d Uzayku: ar akkʷ ttirin tizlit tatrart, d usin
akkʷ unzgum n umarg amaziY d usbuYlu nns. Inna Emmuṛi Y yan umsawl mas ar nn ittafa
ixf nns Y tmdyazin n Uzayku. Yufa
gisnt aylli s ar isiggil : taguri immimn, talYiwin yusin ur d imikk n intagn Y uswir amaḍlan ddfir n win tmazirt.
TalYatin n Uzayku lli yurar Emmuṛi ggutnt, gant akkʷ tin tmaziYt zqqaYn, teṭṭaynt tiguriwin
timzzitin, fkint tindi i wawal amaziY zun d tizlit n “Janbiyyi” lli igan talYat tamYlalt Y umzruy n umarag amaziY atrar. Tẓḍaṛ ad tsnfl
addad n tzlit tamaziYt s yan waddad lli tt yujjan ad nn tut s wayyawn nns Y yigr amaḍlan.
Emmuṛi inna Y unYmis n « le Matin 2003 » f ulmuggar anamur n tzlit tartart -lli
Y yiwi tasmYurt tamzwarut- mas iga yat tmlda lli Y ar ittnmiggir yan ugdud n inaẓuṛn. Tiklit zwarn isyafa gis s uẓawan, s uḍṛiṣ
n tlYat, s wul nns yuyl ar ittirir: « myarY adlli ad didi ittirir Y trabbut inu smmus ar ṣḍiṣ n mddn ;
Y tlYat ad, urarY gis d uggʷar n 30 n ugmam amẓẓawan… »
Tannayt ad lli ifka Emmuṛi tẓli s unmuggar anamur n tzlit tartart, macc mad
iẓlin s tlYat n «janbiyyi », inna fllas Y usays n « في البال أغنية » tiguriwin ad : « ufiY nn
Y tzlit n janbiyyi aylli s ar siggilY. Timdyazin n Uzayku gan zun d iY ar tnt fllati ittara, ar nn gisnt ttafaY ixf inu ; lliY stiY talYat ad, giY Y ixf inu yat twngimt : ad d gis ḍiY yat tnaYa nna ur illan Y tsfifin inu timzwura. Asqsi iga t: manik
s rad skrY abṭṭu amẓẓawan nns d manik s rad tt ssnkdY i ugdud, awiY taYḍft nns… ayad akkʷ tamY t inn Y tzlit ad».
Mqqar tlla tYnnant ngr inaẓuṛn imadrawn Y unmugar ad, tẓḍaṛ tlYat n “Janbiyyi” ad tawi
tasmYurt tamzwarut n tzlit tanamurt tatrart ; aylli yakkan tamatart mas tẓḍaṛ
tmaziYt ad tskr adYar nns Y yigr n umarg anamur, macc ad tili tnalit n wawnk, acku
nttat ad iẓḍaṛn ad tsslkm aẓawan amaziY i tskʷfal attuynin Y uswir anamur nY amaḍlan.
S uzgzl talYat n ‘’Janbiyyi ‘’ munn gis ifrdisn ad
lli tt yujjan ad tg talYat n tasut :
- -Yura tt Uzayku, amara
axatar, s yat tYarast tatrart Y yat tizi lliY sul ijbbṛ umarg amaziY Y tYarast nns
tamyurant;
- - Ismurg tt Emmuṛi s yan ugṛḍ iḥlan d yat taqqayt d iṭṭayn tufrayin
n wul;
- -Abṭṭu n uẓawan nns iskr
t unaẓuṛ Ḥmad Einun;
- - Tska f tguri immimn yusin
anzgum d tkrrayt n imzwag ayt darnY Y tagut n Bariz “Gennevilliers”;
- -Tsdandi tt trabbut tatrat
n uẓawan lli iḍfaṛn i tmawast n tussna;
-
....
TasmYurt lli yiwi Emmuṛi s tlYat n “Janbiyyi” tga Yar yat
Y gr tsmYurin yaḍnin. TalYat n “Janbiyyi” tga yat Y gr tmdyazin yaḍnin. TalYat lli
f nmaggarn sin inmYurn: yan Y yigr n uẓawan, wiss sin Y yigr n tmdyazt tartart.
Xalid u Blla
kab_Latn kab_Latn grn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn bam_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fao_Latn kab_Latn kab_Latn kab_Latn unk unk kab_Latn kab_Latn kab_Latn als_Latn